বৃজি
বৃজি (সংস্কৃত: Vṛji) ছিল প্রাচীন ভারতের প্রধান মহাজনপদসমূহের একটি। প্রাচীন বৌদ্ধ লিপি অঙ্গুত্তরা নিকায়া এবং জৈন লিপি ভগবতী সূত্র - এদুটির ষোল মহাজনপদের তালিকাতেই বৃজির উল্লেখ ছিল। এই মহাজনপদের নামের উৎপত্তি এখানকার শাসক উপজাতিদের একটি, বৃজদের নামে। ধারণা করা হয় বৃজি রাষ্ট্র ব্যবস্থাটি ছিল প্রজাতন্ত্রী কাঠামোর। পানিনি, কৌটিল্য এবং জুয়ানজ্যাং এই জাতির উল্লেখ করেছেন।